Okresná prokuratúra Bratislava IV 
Saratovská 1/A, 844 61 Bratislava 4

Sp. zn. : 1 Pv 438/13/1104	Bratislava IV, 12.12.2013
EEČ : 2-11-138-2013

U Z N E S E N I E

Trestná vec:	obvinený XXXXX  
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Bratislava IV
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, XXXXX, Slovensko
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 456,80 € 
b.	Peňažná suma určená na všeobecne prospešné účely: 50,00 € 
c.	Konkrétny adresát peňažnej sumy určenej na všeobecne prospešné účely: XXXXX, XXXXX, IČO: XXXXX, DIČ: XXXXX 
d.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odb.kriminál.polície XXXXX pod spisovou značkou ORP-XXXXX/OEK-B4-2013.
na tom skutkovom základe, že obvinený dňa XXXXX v predajni XXXXX - Bratislava uzatvoril so zástupcom spoločnosti XXXXX úverovú zmluvu č. XXXXX o poskytnutí spotrebiteľského úveru, predmetom ktorej bola úhrada plazmového televízoru zn. Panasonic v hodnote 399, €, pričom obvinený pri podpise úverovej zmluvy uviedol nepravdivé údaje o svojom zamestnávateľovi, nakoľko v čase uzavretia úverovej zmluvy bol na čiastočnom invalidnom dôchodku a jeho mesačný príjem bol 206,- €, okrem akontácie vo výške 39,90,- € obvinený neuhradil žiadnu splátku, čím spoločnosti XXXXX, so sídlom XXXXX, XXXXX spôsobil škodu v celkovej výške 456,80,- €

Odôvodnenie: 
Vyšetrovateľ OKP OR PZ XXXXX pod sp. zn.  ORP-XXXXXOEK-B4-2013 viedol trestné stíhanie proti XXXXX pre prečin úverového podvodu podľa § 222 ods. 1 Tr. zák. na skutkovom základe uvedenom vo výroku tohto uznesenia. 
Preskúmaním spisového materiálu som zistila, že v predmetnej veci sú splnené podmienky pre uzatvorenie zmieru podľa § 220 Trestného poriadku. 
Obvinený XXXXX sa v rámci výsluchu zo dňa 25.07.2013 ku skutku priznal, svoje konanie oľutoval, vyslovili súhlas so zmierom, pričom v celom rozsahu uhradil škodu, ktorá bola v rámci trestného konania uplatnená poškodenou spoločnosťou a to vo výške 456,80,- €. .
V rámci uzatvoreného zmieru obvinený vyhlásil, že spáchal skutok pre ktorý je trestne stíhaný, pričom toto vyhlásenie vykonal slobodne, vážene, zrozumiteľne a určito, svoje konanie oľutoval. 
Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.
Obvinený je trestne stíhaný pre prečin úverového podvodu podľa § 222 ods. 1 Tr. zák., za ktorý zákon ustanovuje trest odňatia slobody na jeden rok až päť rokov. 
	Obvinený doposiaľ nebol súdne trestaný, ani prejednávaný za priestupok. 
	Vyhodnotením skutkových okolnosti, vykonaného dokazovania a uzatvoreného zmieru medzi obvineným a poškodenou spoločnosťou a taktiež osoby obvineného, jeho osobných a majetkových pomerov som dospela k záveru, že schválenie zmieru a súčasné zastavenie trestného stíhania obvineného je dostačujúce.
	Obvinený pre tento postup splnil všetky zákonné podmienky. Slobodne, vážne a určito vyhlásil, že spáchal skutok, so zmierom súhlasil, poškodenej spoločnosti nahradil spôsobenú škodu a na účet prokuratúry zložil celkovú sumu vo výške 100,- € na všeobecne prospešné účely. Rovnako splnomocnený zástupca poškodenej spoločnosti so zmierom súhlasil.
	 Obvinený doposiaľ žil bezúhonným spôsobom života, pričom spáchanie uvedeného trestného činu možno považovať za exces v jeho inak bezúhonnom živote.
	Vzhľadom na všetky uvedené skutočnosti som rozhodla tak, ako je uvedené vo výrokovej časti tohto uznesenia a trestné stíhanie obvineného XXXXX som zastavila.

Poučenie: 
Proti tomuto uzneseniu nie je prípustná sťažnosť.

JUDr. Gabriela Švagerková
prokurátorka